《赋闻角》
宋代·黄庶

树老枝半死，碑断壁底眠。
古屋颜色改，有佛独岿然。
苍首上雨足，坏臂蔓草缠。
野老每再拜，往往报丰年。
孔祠照四方，制度雘妍。
朝夕过其下，孰肯为恭虔。
土木兹仅分，吾民信益坚。
佛法入人心，谁与斸其根。
苍苍不可问，用意或者偏。
木蠹罪岂大，付与啄木权。
胡不啄佛徒，使蠹民之天。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。